
RESPUBLIKINIO SOCIALINIŲ PEDAGOGŲ, DIRBANČIŲ IKIMOKYKLINIO, PRIEŠMOKYKLINIO, PRADINIO, PAGRINDINIO IR VIDURINIO UGDYMO ĮSTAIGOSE, METODINIŲ PRIEMONIŲ KŪRIMO IR DALIJIMOSI PROJEKTO „SOCIALINIO PEDAGOGO METODINĖ SKRYNELĖ“ 
NUOSTATAI

I SKYRIUS
BENDROSIOS NUOSTATOS

1. Respublikinio socialinių pedagogų, dirbančių ikimokyklinio, priešmokyklinio, pradinio, pagrindinio ir vidurinio ugdymo įstaigose, metodinių priemonių projekto „Socialinio pedagogo metodinė skrynelė“ (toliau – projektas), skirto mokinių socialinėms ir emocinėms kompetencijoms ugdyti, patyčių ir smurto prevencijai vykdyti, nuostatai reglamentuoja tikslą, uždavinius, projekto dalyvius, organizavimo tvarką.
2. Projektą organizuoja Ignalinos rajono švietimo pagalbos tarnybos metodininkė Veronika Gibler ir socialinė pedagogė Jurgita Kolomijec. 
3. Metodinių priemonių projekto nuostatai skelbiami Ignalinos rajono švietimo pagalbos tarnybos interneto svetainėje adresu https://www.irspt.lt/, socialinio tinklo „Facebook“ grupėse: „Ignalinos rajono švietimo pagalbos tarnyba“, ,,Mes visada šalia (socialiniai pedagogai)“, „Auklėtoja auklėtojai“, „Mokytojų kambarys“, „Ikimokyklinuko ir pradinuko pasaulis“, „Kūrybingos idėjos ir užduotys vaikų ugdymuisi“, „Respublikinės parodos, konkursai, projektai (IPU)“ ir „Pradinių klasių mokytojams“.

II SKYRIUS
TIKSLAS IR UŽDAVINIAI

4. Projekto tikslas – kurti ir dalintis metodinėmis priemonėmis, skirtomis mokinių socialinėms ir emocinėms kompetencijoms ugdyti, patyčių ir smurto prevencijai vykdyti, taip pat socialinių pedagogų profesinei veiklai palengvinti, sudarant galimybę šiomis priemonėmis naudotis pagal poreikį.
5. Uždaviniai:
5.1. sukurti ir pristatyti autorinę metodinę priemonę, skirtą mokinių socialinėms ir emocinėms kompetencijoms ugdyti, patyčių ir smurto prevencijai vykdyti;
5.2. parengti metodinių priemonių katalogą, skirtą naudoti užsiėmimų ir pamokų metu;
5.3. skatinti socialinių pedagogų bendradarbiavimą ir dalijimąsi gerąja patirtimi, praktiniais metodais, padedančiais ugdyti vaikų ir mokinių socialines ir emocines kompetencijas.

III SKYRIUS
PROJEKTO TRUKMĖ IR VEIKLOS ETAPAI

6. Projekto trukmė – nuo 2026 m. spalio 19 d. iki 2026 m. gruodžio 14 d.
7. Priemonės projektui yra siunčiamos nuo spalio 19 d. iki lapkričio 30 d.
8. Projekte dalyvaujantys socialiniai pedagogai turi užpildyti metodinės priemonės kortelę (1 priedas) ir iki 2026 m. lapkričio 30 d. atsiųsti el. paštu paroda.paroda@inbox.lt.
9. Metodinės priemonės kortelė turi būti parengta 12 dydžio Times New Roman šriftu, tarpas tarp eilučių 1.
10. Metodinėje priemonių kortelėje pateikiama priemonės nuotrauka, nurodomas metodinės priemonės pavadinimas, nuoroda į skaitmeninę priemonę, kokio amžiaus mokinių grupei ji skirta, metodinės priemonės anotacija (naudojimosi instrukcija), autoriaus vardas, pavardė, pareigos, kvalifikacinė kategorija, telefonas, elektroninis paštas ir priemonės parengimo data, ugdymo įstaigos pavadinimas. Jei priemonė nėra skaitmeninė, ji turi būti pridėta pdf arba jpeg / png formatu prie metodinės priemonės kortelės.
11. Metodinių priemonių kiekis vienam socialiniam pedagogui nėra ribojamas. Kiekvienai pateikiamai priemonei turi būti užpildyta metodinės priemonės kortelė.
12. Metodinių priemonių katalogas bus sudaromas 2026 m. gruodžio 1–14 d.
13. Dėl papildomos informacijos rašykite el. paštu paroda.paroda@inbox.lt.

IV SKYRIUS
PROJEKTO DALYVIAI

14. Projekto dalyviai – Lietuvos Respublikos švietimo įstaigų socialiniai pedagogai.

V SKYRIUS
LAUKIAMAS REZULTATAS

15. Sudarytas metodinių priemonių katalogas.
16. Metodinių priemonių katalogas bus išsiųstas kiekvienam projekto dalyviui į jo nurodytą elektroninį paštą iki 2026 m. gruodžio 15 d.
17. Visiems socialiniams pedagogams, dalyvavusiems projekte, bus išsiųsta Ignalinos rajono švietimo pagalbos tarnybos pažyma apie metodinės(-ių) priemonės(-ių) parengimą ir direktoriaus padėka.
18. Socialinis pedagogas, pateikdamas priemonės aprašymą, patvirtina, kad yra šios priemonės autorius. 
19. Socialinis pedagogas, pateikdamas priemonę (-es) parodai, tampa projekto dalyviu.
20. Projekto dalyviams sudaromos sąlygos naudotis visomis metodinėmis priemonėmis, kurios bus įtrauktos į skaitmeninį katalogą. Už autorinių teisių pažeidimus atsako metodinių priemonių aprašus pateikę asmenys.
21. Katalogas skirtas tik asmeniniam naudojimui. Jame esančiomis metodinėmis priemonėmis draudžiama dalintis su kitais, projekte nedalyvavusiais, asmenimis. 
_____________________

METODINĖS PRIEMONĖS KORTELĖ  
	Metodinės priemonės nuotrauka
	

	Metodinės priemonės pavadinimas
	

	Nuoroda į skaitmeninę metodinę priemonę
	

	Mokinių, kuriems skirta priemonė, grupė / klasė
	

	Metodinės priemonės anotacija (naudojimosi instrukcija)
	

	Autoriaus vardas, pavardė
	



	Pareigos,
kvalifikacinė kategorija
	

	Telefonas

	

	Elektroninis paštas

	

	Ugdymo įstaiga

	

	Parengimo data

